El Ple de l’Ajuntament de Burjassot aprova diferent mocions en la sessió de novembre
2025-07-24

El Ple Ordinari del mes de novembre de l’Ajuntament de Burjassot ha aprovat diferents mocions presentades a instàncies dels grups polítics que el componen.

Quant a mocions conjuntes, el Ple aprobava la presentada de manera conjunta per PSPV-PSOE, Compromís per Burjassot, EU i Totes amb Burjassot en suport a l’escola pública, en contra de la LOMCE i les retallades i el denominat 3+2 “que estima una retallada de 1.000 milions que s’acumularan als 1.500 ja retallats des de 2012 per al conjunt de les universitats públiques” i la presentada per tots els grups, PSPV-PSOE, Compromís per Burjassot, PP, Ciudadanos, EU i Totes per Burjassot, en suport a la iniciativa legislativa popular de prestació d’ingressos mínims. La primera d’elles aprovada amb els vots a favor dels grups que la presentaven, en contra del PP i amb l’abstenció de Ciutadans i, la segona, per unanimitat.

Així mateix, el Ple ha aprovat, per unanimitat, la moció presentada pel PSPV-PSOE sobre el Dia Mundial de la lluita contra la SIDA, el pròxim 1 de desembre, en la qual es reclama “la recuperació d’una adequada estructura de la Secretaria del Pla Nacional Sobre la SIDA, com a organisme coordinador, i l’elaboració d’un nou Pla Multisectorial enfront del VIH” i el suport del Consistori “a l’existència i desenvolupament dels Planes o Serveis Autonòmics de resposta al VIH”, entre altres acords.

Presentades també pel PSPV-PSOE, s’ha aprovat també la moció per a la inclusió de protecció i suport a l’educació i sanitat pública en els programes electorals dels grups polítics, amb els vots a favor del PSPV-PSOE, Compromís per Burjassot, Ciudadanos, EU i Totes per Burjassot, i en contra del PP, i la moció que sol·licita la derogació de la Llei 27/2013, de 27 de desembre, de Racionalització i Sostenibilitat de l’Administració Local. Aquesta última aprovada amb els vots a favor de PSPV-PSOE, Compromís per Burjassot, EU i Totes per Burjassot, l’oposició del PP i l’abstenció de Ciudadanos.

El Ple també ha aprovat sengles mocions presentades per Compromís per Burjassot en les quals, d’una banda, i amb els vots a favor de PSPV-PSOE, Compromís per Burjassot, EU i Totes per Burjassot, i l’abstenció del PP i Ciudadanos, es dóna suport a la campanya pel tancament de centres d’internament CIE’s NO i, d’una altre, es demanda un finançament just per als valencians i les valencianes i, per a açò, aquesta segona moció, aprovada per unanimitat, “sol·licita una reforma immediata del sistema de finançament autonòmic amb efectes a 1 de gener de 2014 que possibilite als valencians i valencianes disposar d’uns serveis públics fonamentals, (sanitat, educació i protecció social) de qualitat i permeta d’igual manera, l’exercici de competències pròpies, (ocupació, habitatge, medi ambient, infraestructures, cultura, promoció econòmica) aconseguint almenys la mitjana de finançament per habitant del conjunt de comunitats autònomes”.

Per últim, a instàncies d’EU s’ha aprovat també, per unanimitat, una moció per a la millora del parc situat pròxim a l’estació del metro de Cantereria i, a proposta de Totes amb Burjassot, la moció que reclama la prohibició del glifosfat i productes similars en tot tipus de llocs públics de Burjassot. Aquesta moció ha sigut aprovada també per tots els grups amb representació plenària.